EkBass/fiwiki-20250220-pages-articles huggingface dataset:
Pårasin kappeli

Pårasin kappelin paikalla sijaitsi Kruunupyyn pitäjän ensimmäinen kirkko. Kirkosta ei ole säilynyt valokuvaa eikä edes piirrosta, josta kävisi ilmi sen ulkomuoto. Kruunupyyn pitäjä muodostettiin vuonna 1607 Pårasin, Teerijärven, Bråtön ja Hopsalan kylistä. Näistä Hopsala kuului sitä ennen Pietarsaareen ja muut Kokkolan pitäjään. Pårasin kappelista tuli pitäjän ensimmäinen kirkko. Vanhan kappelikirkon paikalle pystytettiin kyläläisten toimesta muistokivi ja informaatiotupa talvella 2011-2012. == Lähteet == Luokka:Kruunupyyn rakennukset ja rakennelmat Luokka:Pohjanmaan kirkkorakennukset
Volgograd Arena

Volgogradin stadion () on jalkapallostadion Volgogradissa. Stadion oli yksi jalkapallon MM–kilpailujen 2018 pelipaikoista. Luokka:Volgogradin rakennukset ja rakennelmat Luokka:Venäjän jalkapallostadionit
Tatarvita

Tatarvita (Potamogeton polygonifolius) on kelluslehtinen vesikasvilaji, joka kasvaa karuissa suopuroissa. Joskus se voi kasvaa myös maalla. Maailmanlaajuisessa uhanalaisuusluokituksessa tatarvita on elinvoimainen ja Suomen luokituksessa silmälläpidettävä. == Ulkonäkö == Tatarvita kasvaa 20–60 senttimetriä pitkäksi. Se muistuttaa ulkonäöltään selvästi uistinvitaa. Siihen verrattuna tatarvidan kelluslehtien lavat ovat keskimäärin pienempiä, 6–8 senttimetriä pitkiä, hieman suipompia, soikean–puikeita ja tyveltä poimuttomia. Tatarvidan kelluslehdet ovat päältä rasvankiiltoisia. Uposlehdet ovat erimuotoisia ja varhain lakastuvat. Kukinto on 1–4 senttimetriä pitkä perällinen punaruskea tähkä ja luumarjamainen hedelmä noin kahden millimetrin kokoinen. == Levinneisyys == Tatarvitaa esiintyy pääosin Euroopassa, varsinkin Länsi-Euroopassa. Sen muita esiintymispaikkoja on Pohjois-Afrikassa, Intiassa ja Kanadan koillisrannikolla.The Euro+Med PlantBase – the information resource for Euro-Mediterranean plant diversity. (levinneisyyskartta) Viitattu 22.8.2017.Den virtuella floran: Bäcknate (Potamogeton polygonifolius Pourr.)Maiz-Tome, L. 2016. Potamogeton polygonifolius. The IUCN Red List of Threatened Species. Viitattu 22.8.2017. Suomessa laji on hyvin harvinainen Lounais-Suomen ja Ahvenanmaan kasvi. Suurin osa sen kasvupaikoista sijaitsee Getan kunnassa. Muissa Pohjoismaissa, Ruotsissa, Norjassa ja Tanskassa, se on Suomeen verrattuna merkittävästi laajemmin levinnyt. == Lähteet == == Aiheesta muualla == * Suomen Lajitietokeskus: Tatarvita – Potamogeton polygonifolius Luokka:Vidat
This Is All Yours

__NOTOC__ This Is All Yours on alternative rock -yhtye Alt-J:n toinen studioalbumi, jonka julkaisi 22. syyskuuta 2014 levymerkillä Infectious Music. Yhtyeen basisti, Gwil Sansbury erosi yhtyeestä ennen albumin tekemistä. Genius: This is All Yours == Kappaleet == # # # # # # # # # # # # # # == Arvostelut == * Metacritic: 70/100 Metacritic: Reviews for This Is All Yours by Alt-J * Pitchfork: 4.0/10 Pitchfork: Album review * Rolling Stone: Rolling Stone: Album review == Lähteet == == Aiheesta muualla == * This Is All Yours discogs.com -sivustolla Luokka:Vuoden 2014 albumit Luokka:Alt-J:n albumit
Vuorisalo

Vuorisalo on sukunimi. Se on muun muassa seuraavien suomalaisten henkilöiden sukunimi: * Hermanni Vuorisalo (s. 1986), muotoilija * Kalevi Vuorisalo (s. 1945), yrittäjä ja yritysjohtaja, teollisuusneuvos * Markku Vuorisalo (s. 1978), jääkiekkoilija * Olavi Vuorisalo (1933–2024), keskimatkojen juoksija * Onni Vuorisalo (1885–1919), jääkäriluutnantti ja Viron armeijan kapteeni * Pauli Vuorisalo (1944–2017), kuvataiteilija * Sakari Vuorisalo (1918–2006), pesäpalloilija * Samuli Vuorisalo (s. 1994), ralliautoilija * Teemu Vuorisalo (s. 1995), jääkiekkoilija * Timo Vuorisalo (s. 1959), biologi.
Juha Varila

Juha Kullervo Varila (s. 29. huhtikuuta 1959 Tampere) on aikuiskasvatustieteen dosentti, joka toimi 1997–2004 Itä-Suomen yliopiston Joensuun kampuksen aikuiskasvatuksen apulaisprofessorina, myöhemmin professorina.Henriikka Vartiainen: Autenttinen oppiminen kehittää identiteettiä. Ostiensis s. 40 Hän on tehnyt mm. työssäoppimista ja työn iloa koskevia tutkimuksia ja kirjoituksia. Varila kirjoitti ylioppilaaksi Helsingin Mäkelänrinteen yhteiskoulusta vuonna 1978. Hän valmistui Helsingin yliopistosta filosofian kandidaatiksi 1982, filosofian lisensiaatiksi 1985 ja kasvatustieteen tohtoriksi 1989. Hän on ollut aikuiskoulutuksen dosentti Helsingin ja Jyväskylän yliopistoissa vuodesta 1995. Hänen suomenkielinen väitöskirjansa (1989) on otsikoitu Koetusta koulutustarpeesta ja sitä selittävistä tekijöistä : koetun koulutustarpeen tarkastelu kolmesta koulutustarpeen arviointiperustasta ja näin ilmenneeseen koulutustarpeeseen vaikuttavista tekijöistä – tutkimuskohteena ammattiyhdistysluottamusmiehet. Varila hoiti Helsingin yliopiston aikuiskasvatuksen assistentin tehtävää vuosina 1982–1983 ja toimi tutkijana 1983–1989. Hän oli tutkijana Helsingin yliopiston Lahden tutkimus- ja koulutuskeskuksessa vuosina 1989–1990, ja koulutuspäällikkönä Valtionhallinnon kehittämiskeskuksessa vuosina 1990–1993. Tämän jälkeen tohtori Varila toimi lehtorina Lahden tutkimus- ja koulutuskeskuksessa 1993–1996. Vuodesta 1996 lähtien hän oli Joensuun yliopiston aikuiskasvatuksen apulaisprofessori ja professori. Hän toimi myös muun muassa Itä-Suomen yliopiston aikuiskasvatuksen dosenttina. ==Tuotantoa== Ohessa on lueteltu vain osa Varilan kirjatuotannosta: * Varila, J. (2016) Tuuliko tuo työnilon? * Varila, J. (2014) Työvointi – todellisuuden tuottama, ahkeruudella ansaittu, sattuman synnyttämä vai ihanteen innoittama * Varila, J. & Rekola, H. (2003) Mitä on työssä oppiminen : teoreettisia ja empiirisiä näkökulmia työssä oppimiseen * Varila, J. & Lehtosaari, K. (2001) Työnilo – ahkeruudella ansaittua, sattuman synnyttämää vai oppivan organisaation vaatimaa * Varila, J. & Viholainen, T. (2000) Työnilo tutkimuksen kohteeksi : Mitä uusia tuulia ja virikkeitä työnilon kokemukset tarjoavat henkilöstön tai organisaation kehittämiseen? * Varila, J. (1999) Tunteet ja aikuisdidaktiikka : tunteiden aikuisdidaktisen merkityksen teoreettinen ja empiirinen jäljitys * Varila, J. (1997) Tuuliko tuo työmarkkinakelpoisuuden? : tutkimus työmarkkinakelpoisuuden luonnehahmon synnyn ja kehityksen arvoituksesta * Varila, J. (1991) Näkökulmia henkilöstön kehittämiseen ja henkilöstökoulutukseen : perusteiden teoreettista ja empiiristä tarkastelua * Varila, J. (1989) Koetusta koulutustarpeesta ja sitä selittävistä tekijöistä : koetun koulutustarpeen tarkastelu kolmesta koulutustarpeen arviointiperustasta ja näin ilmenneeseen koulutustarpeeseen vaikuttavista tekijöistä – tutkimuskohteena ammattiyhdistysluottamusmiehet (väitöskirja) ==Lähteet== Luokka:Suomalaiset kasvatustieteilijät Luokka:Itä- Suomen yliopiston professorit Luokka:Joensuun yliopiston professorit Luokka:Suomalaiset professorit Luokka:Vuonna 1959 syntyneet Luokka:Elävät henkilöt
Haurat

Haurat (Zannichellia) on vitakasveihin kuuluva suku, joka aiemmassa luokituksessa on viety omaan heimoonsa haurakasvit (Zannichelliaceae). Haurojen suvussa on kuusi lajia. == Lajeja == * isohaura (Zannichellia major, syn. Z. palustris var. major) * pikkuhaura (eli haura) (Zannichellia palustris) ** merihaura (Z. palustris var. palustris) * otahaura (Zannichellia palustris var. pedicellata, syn. Z. pedunculata) Suomessa esiintyy tulkinnasta riippuen hauralajeja joko yksi, kaksi tai kolme.Kasviatlas 2016: Zannichellia Näin siksi, koska isohauran, pikkuhauran ja otahauran katsotaan eroavan toisistaan joko lajin, alalajin tai muunnoksen tasolla. Pikkuhaura ja sen läheiset lajit ovat monivuotisia, hentovartisia, lehdiltään melkein rihmamaisia uposkasveja, jotka kasvavat useimmin merivedessä. Muita Euroopassa esiintyviä lajeja ovat:The Euro+Med PlantBase: Zannichellia Viitattu 22.8.2017. * Zannichellia contorta * Zannichellia obtusifolia * Zannichellia peltata == Lähteet == == Aiheesta muualla == * Finto: Kassu – Kasvien suomenkieliset nimet: Zannichellia * Suomen Lajitietokeskus: Haurat – Zannichellia Luokka:Vitakasvit
Kunnes aika mennyt on

Kunnes aika mennyt on on Tilhet, pajut ja muut -yhtyeen 8. syyskuuta 2017 julkaistu toinen studioalbumi. Albumin työstäminen alkoi syyskuussa 2016 ja varsinaiset äänitykset marraskuussa 2016. == Kappaleet == == Lähteet == Luokka:Vuoden 2017 albumit Luokka:Suomalaiset folkalbumit Luokka:Suomalaiset popalbumit
Anthony E. Zuiker

Anthony E. Zuiker (s. 17. elokuuta 1968 Blue Island, Illinois, Yhdysvallat) on yhdysvaltalainen tuottaja ja käsikirjoittaja, joka tunnetaan parhaiten TV- sarja C.S.I.n ja sen spin-off -sarjojen isänä. Zuiker syntyi Illinoisin Blue Islandilla, mutta muutti sieltä perheensä mukana Las Vegasiin vain kuuden kuukauden iässä. Zuiker pyrki ja pääsi Arizonan valtion yliopistoon, josta siirtyi kolmen vuoden opiskelun jälkeen LaVernen yliopistoon Kaliforniaan ja sieltä edelleen takaisin Las Vegasiin Nevadan yliopistoon. Anthony Zuiker avioitui ensimmäisen kerran huhtikuussa 1999. Liitto Jennifer Zuikerin kanssa päättyi kuitenkin avioeroon joitain vuosia myöhemmin. Toistamiseen hän avioitui Michelle Zuikerin (o.s. Territo) kanssa 30. maaliskuuta 2013. Hänellä on kolme lasta ensimmäisestä avioliitostaan. http://www.imdb.com/name/nm0958499/bio?ref_=nm_ov_bio_sm ==Lähteet== ==Aiheesta muualla== * Luokka:Yhdysvaltalaiset elokuvatuottajat Luokka:Yhdysvaltalaiset elokuvakäsikirjoittajat Luokka:Vuonna 1968 syntyneet Luokka:Elävät henkilöt
Kellussarpio

Kellussarpio (Luronium natans) on vesikasvilaji, joka muodostaa sarpiokasveihin kuuluvan kellussarpioiden suvun. Laji on ainoa, joka on kuvattu Luronium-sukuun. == Ulkonäkö == Kellussarpio kasvaa 10–100 senttimetriä pitkäksi. Sen varsi on rento ja juurehtiva. Kelluslehdet ovat pitkäperäisiä, lehtilapa on yhdestä kolmeen senttimetriä pitkä, soikea, kiiltävä ja kolmisuoninen. Kukat ovat kelluvat, ne kasvavat pitkien lehtihankaisten perien päissä. Kolmilukuisissa kukissa on valkoiset, tyveltä keltalaikulliset terälehdet. == Levinneisyys == Kellussarpio esiintyy Euroopassa, Länsi- ja Keski-Euroopassa. Useiden lähteiden mukaan lajia olisi löydetty myös joistain Itä-Euroopan maista (muun muassa Romania, Balkan), mutta IUCN kiistää tiedot.Lansdown, R.V. 2011. 2014. Luronium natans. The IUCN Red List of Threatened Species. Viitattu 22.8.2017.Luronium natans. Govaerts, R. et al. World Checklist of Selected Plant Families. Facilitated by the Royal Botanic Gardens, Kew. Viitattu 22.8.2017. http://euromed.luomus.fi/euromed_map.php?taxon=449811&size;=medium Pohjoismaissa kellussarpio on hyvin harvinainen, sitä kasvaa yksittäisissä paikoissa Etelä-Ruotsissa, Etelä-Norjassa ja Tanskassa, yhteensä esiintymiä on alle kymmenen. == Lähteet == Luokka:Sarpiokasvit
Melutaidegalleria

__NOTOC__ pienoiskuva|alt=Mikko Kallion teos Soukanlahdenkadulla.|Mikko Kallion teos Melutaidegallerian itäpäässä Soukanlahdenkadulla. Melutaidegalleria on Tampereen rantatunnelin meluesteisiin toteutettu ison mittakaavan taideteoskokonaisuus vuodelta 2015. Teoksien pohjana olevia meluseiniä on Santalahdessa, Naistenlahdessa, Soukanlahdenkadulla ja Tunturipuistossa. Teosten tekijät ovat Ilkka Väätti, Sauli Iso-Lähteenmäki, Mikko Kallio, Teija-Tuulia Ahola, Kaisa Soini ja Soile Jääskeläinen. Teoskokonaisuuden budjetti on noin 130 000 euroa. Taiteen kustannuksista vastaa Tampereen kaupunki ja Pirkanmaan ELY-keskus. Taidemeluesteitä on katujen sekä valtatien puolella yhteensä noin 440 metriä. Teokset on toteutettu betonielementteihin elementtivalun yhteydessä. == Teoskokonaisuuden osien sijainti== *Rantatunnelin itäpää: Naistenlahti, Soukanlahdenkatu ja Tunturipuisto *Rantatunnelin länsipää, Santalahti ===Kuvia=== Melutaidegalleria tampere Tunturipuisto.jpg|Tunturipuisto, Sauli Iso- Lähteenmäki ja Soile Jääskeläinen. Tampere melutaidegalleria Tunturipuisto Ilkka Väätti.jpg|Meluesteen teoksia Tunturipuistossa. Melutaidegalleria Tampere Soukanlahdenkatu Mikko Kallio.jpg|Mikko Kallio, Soukanlahdenkatu. == Lähteet == == Aiheesta muualla == *Mitä mieltä olet Rantatunnelin meluaidasta? – Katso kuvat ja äänestä; Tamperelainen *Tampereen Rantatunneliin valmistuu laaja taidekokonaisuus; Taiteilija-lehti 20.8.2015 Luokka:Tampereen patsaat ja veistokset
Pyhän Andreaan episkopaalinen kirkko (Albany)

Pyhän Andreaan episkopaalinen kirkko () on National Register of Historic Places -rekisteriin merkitty kirkkorakennus Albanyssa, New Yorkissa, Yhdysvalloissa. Sen mallina on toiminut St Albansin tuomiokirkko Englannissa. Kirkko lisättiin National Register of Historic Places -rekisteriin vuonna 2005. == Lähteet == Luokka:Albany (New York) Luokka:Kivikirkot Luokka:National Register of Historic Places -kohteet New Yorkin osavaltiossa Luokka:New Yorkin osavaltion kirkot Luokka:Yhdysvaltain episkopaalinen kirkko
Sininen suora

thumb|Sininen suora Tampere-talon aulassa, keskellä teoksen osa Temppeli. thumb|Sininen suora -teoksen osa Muusan kumarrus Tampere-talon sisäänkäynnin luona. Sininen suora on Tampereella Tampere-talossa oleva kuvataiteilija Kimmo Kaivannon teos. Teos valmistui talon kanssa samaan aikaan vuonna 1990. Sininen suora on noin 200 metriä pitkä ympäristö- ja tilataideteos Tampere-talon aulassa. Teoksen osia ovat Muusan kumarrus, Temppeli, Laskettavat ja Lepääjä. Teos alkaa talon rappusilta ja teoksen osa Muusan kumarrus on ottamassa taloon tulijat vastaan. Teoksen keskeisiä materiaaleja ovat betoni, kvartsihiekka ja ultramariinipigmentti. Sinisessä suorassa on paljon ultramariinin sinistä - "Kaivannon sinistä". Teos korostaa kansainvälisyyttä ja siinä näkyy monissa kohdissa viitteitä länsimaisen kulttuurin historiasta. Kaivanto kuvaili teostaan näin: ”Sininen suora on nauhamainen veistoskollaasi, joka pyrkii havainnollistamaan tilaa – pitkää ’katua’, jonka varrelle asettuvat talon tärkeimmät toiminnot. Toinen tavoitteeni on ollut teoksen ajallinen perspektiivi, viittaukset menneisyyteen ja tulevaan – suoralla ei ole alkua eikä loppua”. thumb|Sininen linja Helsingin rautatieaseman laitureilla liittyy Tampereen teokseen. Sininen suora liittyy Helsingin rautatieasemalla olevaan Kaivannon Sininen linja -teokseen vuodelta 1990. Sininen linja on rautatieaseman kivilaatoituksessa oleva, sinisistä kivilaatoista tehty laituridekoraatio, johon liittyy myös kaksi metallilaattaa. Teoskokonaisuus jatkuu käsitteellisesti Helsingistä Tampereen kautta Huippuvuorille. Teoskokonaisuutta kunnostettiin vuonna 2017 sekä Tampereella että Helsingissä. == Lähteet == == Aiheesta muualla == *Suomen symbolisesti pisin julkinen teos Sininen suora on jälleen alkuperäisessä kunnossa; Suomen Taiteilijaseura 20.6.2017 Luokka:Tampereen patsaat ja veistokset Luokka:Helsingin patsaat ja veistokset
Eric Vail

Eric Vail (16. syyskuuta 1953 Timmins, Ontario, Kanada) on kanadalainen entinen jääkiekkoilija, pelipaikaltaan vasen laitahyökkääjä. Vail pelasi NHL:ssa yhdeksän kautta ja edusti tänä aikana kolmea seuraa. Ensin hänet vuonna 1973 varannutta Atlanta Flamesia ja organisaation muutettua Kanadan Albertaan Calgary Flamesia vuoteen 1981 asti. Siirtyessään sieltä Detroit Red Wingsiin Vail oli Flamesin paras maalintekijä. 1975 Vail voitti parhaalle tulokkaalle annettavan Calder Trophyn. Viimeiset NHL-pelinsä Vail pelasi Detroit Red Wingsin paidassa kaudella 1981–1982. Hän teki tuolloin 52 ottelussa 10 maalia ja antoi 14 maalisyöttöä. Seuraavan kauden Vail pelasi Red Wingsien farmijoukkueessa Adirondack Red Wingsissä AHL-liigassa ja päätti sitten uransa. Kanadan maajoukkueessa Vail pelasi yhdeksän ottelua vuoden 1977 MM-kisoissa. == Lähteet == * Luokka:Kanadalaiset jääkiekkoilijat Luokka:Calder Memorial Trophy -voittajat Luokka:Atlanta Flamesin varaamat pelaajat Luokka:Vuonna 1953 syntyneet Luokka:Elävät henkilöt
Punk’d Suomi

Punk’d Suomi on syksyllä 2017 Sub-kanavalla esitetty suomalainen versio yhdysvaltalaisesta Punk’d-ohjelmasta. Ohjelman juonsi radiojuontajana tutuksi tullut Ville Eerikkilä apunaan näyttelijät Anna Laulumaa ja Heikki Ranta. Kymmenenosaisen sarjan jokaisessa jaksossa yksi julkisuudesta tuttu henkilö teki vedätyksiä tutuilleen ja ystävilleen. Esityskanava Sub julkaisi 3. lokakuuta 2017 tiedon, jonka mukaan Nelosella esitettävä Vain elämää -televisiosarja alkaisi keväällä 2018 Subilla. Asiasta ehti uutisoida muun muassa Iltalehti ennen kuin Sub paljasti uutisen olevan Punk’d Suomen hengessä tehty markkinointitempaus. == Jaksot == Jakso Ensiesityspäivä Vedättäjä Vedätettävät Katsojaluvut 1 4. lokakuuta 2017 Isac Elliot Isacin taustatanssija Lasse Isacin ystävä Emil Mikael Gabriel 195 000 2 11. lokakuuta 2017 Jaakko Parkkali Roni Back Jaakko Parkkalin fanit Arttu Lindeman 123 000 3 18. lokakuuta 2017 Siim Liivik Siimin äiti Kim Hirschovits Ville Galle 142 000 4 25. lokakuuta 2017 Ellinoora Laajasalon opiston opiskelijoita Ellinooran ystävä Riina Roope Salminen 122 000 5 1. marraskuuta 2017 Jenni Poikelus Juuso ”Köpi” Kallio Cristal Snow Alma Hätönen 139 000 6 8. marraskuuta 2017 Ali Jahangiri Farbod Mehrabkhani Keksittyyn työhaastatteluun osallistujat Tuubi-ohjelman kuvaukset 103 000 7 15. marraskuuta 2017 Maryam Razavi Sabina Särkkä Juri Silvennoinen Janna Hurmerinta 84 000 8 22. marraskuuta 2017 Ernest Lawson Veera Lehtinen Etola-myymälän asiakkaat Pilvi Hämäläinen 87 000 9 29. marraskuuta 2017 Johanna Puhakka Johannan ystävä Johanna Johannan poikaystävä Ilmari Tiia Elg 80 000 10 13. joulukuuta 2017 Seksikäs-Suklaa Seksikkään-Suklaan äiti Ruudolf Martina Aitolehti, Janni Hussi & Sara Chafak == Lähteet == Luokka:2010-luvun suomalaiset televisiosarjat Luokka:MTV Subin televisio-ohjelmat Luokka:Viihdeohjelmat
Mönkäre

Mönkäre on sukunimi, joka on muun muassa seuraavilla suomalaisilla henkilöillä: * Antton Mönkäre (s. 1996), jääkiekkoilija * Hanna Mönkäre, tanssija, ääninäyttelijä ja näyttelijä * Olli Mönkäre (Opaali) (s. 1985), rap- artisti * Sinikka Laisaari (o.s. Toikka, ent. Mönkäre, s. 1947), kansanedustaja ja ministeri (SDP), lääkäri.
Laisaari

Laisaari on sukunimi, joka on muun muassa seuraavilla suomalaisilla henkilöillä: *Mauno Laisaari (vuoteen 1932 Lindholm, 1910–1994), juristi ja virkamies, eduskunnan oikeusasiamies *Olavi Laisaari (1907–1982), arkkitehti *Sinikka Laisaari (o.s. Toikka, ent. Mönkäre, s. 1947), poliitikko (SDP), toimitusjohtaja, lääkäri, ministerin arvonimi
Tulonen

Tulonen on sukunimi, joka on muun muassa seuraavilla suomalaisilla henkilöillä: *Helmi Tulonen (s. 1998), koripalloilija *Irja Tulonen (s. 1943), kansanedustaja (Kokoomus) *Jarmo Tulonen (s. 1950), näyttelijä *Juha Tulonen (s. 1957), lentopalloilija *Kauko Tulonen (1914–2012), metsänhoitaja ja yritysjohtaja, metsäneuvos *Kirsti Tulonen-Seppänen, toimittaja ja kirjailija, Esko Seppäsen puoliso, Iiro Seppäsen äiti *Lea Laven (ent. Tulonen, s. 1948), iskelmälaulaja.
Žanar Dugalova

Žanar Asylbekqyzy Dugalova (, ; s. 18. tammikuuta 1987 Qızılorda, Kazakstanin SNT) on kazakstanilainen laulaja, joka voitti vuoden 2014 Turkvision laulukilpailun kappaleella ”Izin Korem” (Ізін Көрем). ==Lähteet== Luokka:Kazakstanilaiset laulajat Luokka:Vuonna 1987 syntyneet Luokka:Elävät henkilöt
Maria Caserini

Maria Caserini (syntyjään Maria Adele Gasperini, myös Maria Gasparini; 24. heinäkuuta 1884 Milano – 15. huhtikuuta 1969 Milano) oli italialainen näyttelijä. La Scalan balettikoulussa opiskellut Maria Gasperini siirtyi jo varhain elokuva-alalle. Hän työskenteli vuodesta 1906 lähtien Cinesillä ja esitti pääosia lukuisissa miehensä Mario Caserinin ohjaamissa elokuvissa. Hänen tunnetuimpia töitään ovat melodraama La ribalta (1912) ja historiallinen suurelokuva Nerone e Agrippina (1914). Caserini ei ollut ulkonäöltään erityisen kaunis, mutta hänen olemuksensa oli voimakasluonteinen, arvokas ja elegantti. Ikäännyttyään hän siirtyi esittämään sivuosia, usein äidin roolia. == Elokuvia == * Agrippina, Neron äiti, 1911 * La ribalta, 1912 * Mutta rakkauteni ei kuole koskaan, 1913 * Il padrone delle ferriere, 1919 == Lähteet == == Aiheesta muualla == * Luokka:Italialaiset näyttelijät Luokka:Vuonna 1884 syntyneet Luokka:Vuonna 1969 kuolleet
Segunda Liga

Segunda Liga tai Ledman LigaPro tai pelkästään LigaPro on Portugalin jalkapallojärjestelmän toiseksi korkein sarjataso. Kauden kaksi parasta joukkuetta nousee pääsarjaan Primeira Ligaan. Kaksi huonointa joukkuetta putoaa sarjatasoa alemmas Campeonato de Portugaliin, ja kolmanneksi ja neljänneksi huonoimmat osallistuivat putoamiskarsintoihin. Kaudella 2018–2019 sarjassa pelaa 18 joukkuetta. == Lähteet == Luokka:Portugalin jalkapallosarjat
Le Morne Brabant

Le Morne Brabant on niemi Mauritiuksen eteläkärjessä. Sen tuntomerkkinä on valtava basalttijärkäle, jonka korkeus on yli 500 metriä ja pinta-ala 12 hehtaaria. Sen rinteissä on monia luolia. Luolat ja vuoren ylätasanko toimivat 1800-luvulla karanneiden orjien pakopaikkana. Le Morne Brabant liitettiin Unescon maailmanperintöluetteloon vuonna 2008. Harvinainen hibiskuslaji Hibiscus fragilis tunnetaan vain kahdesta paikasta maailmassa, joista toinen on Le Morne Brabantin huippu. Niemimaalla on saaren kauneimmat hiekkarannat, ja sinne on rakennettu monia loistohotelleja. == Lähteet == == Aiheesta muualla == * http://www.lemorneheritage.org Luokka:Mauritiuksen maantiede Luokka:Unescon maailmanperintökohteet Mauritiuksella
Kristiinan Urheilijat

Kristiinan Urheilijat on vuonna 1932 perustettuSuomen urheiluseuroista tehty yli 4 000 julkaisua urheilun yleisseura Kristiinankaupungista. Seuran riveissä voi harrastaa yleisurheilua, lentopalloa, hiihtoa ja uintia. Seurassa on noin 800 jäsentä.Kristiinan Urheilijoita Menestyneitä Kristiinan Urheilijoiden edustajia ovat muun muassa korkeushyppääjät Eleriin Haas ja Jonna Anias.SM- menestys 1932-2013 == Lähteet == == Aiheesta muualla == *Seuran kotisivut Luokka:Suomalaiset urheilun yleisseurat Luokka:Kristiinankaupungin urheiluseurat
Challenger Pro League

Challenger Pro League (aiemmin Belgian 2. divisioona, 1B Pro League ja Proximus League) on Belgian jalkapallojärjestelmän toiseksi korkein sarjataso. Kaudella 2022–2023 sarjassa pelaa 12 joukkuetta. Sarjan kausi on jaettu kahteen osaan. Ensimmäisen osan kuusi parasta joukkuetta pelaavat keskenään uuden sarjan ja kilpailevat pääsystä pääsarjaan. Kuusi huonoiten sijoittunutta joutuvat putoamiskarsintaan, jonka huonoin joukkue putoaa sarjatasoa alemmas. Luokka:Belgian jalkapallosarjat
Matti Sarvimäki

Matti Sarvimäki on suomalainen taloustieteilijä ja työmarkkinatutkija. Hän työskentelee johtavana tutkijana Valtion taloudellisessa tutkimuskeskuksessa ja on professori Aalto-yliopiston kauppakorkeakoulun taloustieteen laitoksella. Aiemmin hän on työskennellyt muun muassa tutkijana London School of Economicsissa sekä vierailevana tutkijana Massachusetts Institute of Technologyssa ja University College Londonissa.http://vatt.fi/sarvimaki-matti Viitattu 23.8.2017http://www.aalto-econ.fi/sarvimaki/CVsarvimaki.pdf Viitattu 23.8.2017http://voxeu.org/users/mattisarvimaki Viitattu 23.8.2017 Sarvimäki on koulutukseltaan kauppatieteiden tohtori. Hän väitteli Helsingin kauppakorkeakoulusta vuonna 2009 otsikolla "Essays on migration" Viitattu 23.8.2017http://epub.lib.aalto.fi/fi/diss/?cmd=show&dissid;=373 Viitattu 23.8.2017 Sarvimäki on tutkinut muun muassa maahanmuuton taloudellisia vaikutuksia, sosiaalista liikkuvuutta, nuorten koulutusvalintoja, kansainvälisen kaupan työmarkkinavaikutuksia ja kotitalouksien valintoja rahoitusmarkkinoilla.https://people.aalto.fi/new/matti.sarvimaki Viitattu 23.8.2017 == Lähteet == == Aiheesta muualla == * Sarvimäen kotisivu * Sarvimäen tutkimukset IDEASissa Luokka:Suomalaiset taloustieteilijät Luokka:Elävät henkilöt
CD Aves

Clube Desportivo das Aves (yleensä CD Aves tai vain Aves) on jalkapalloseura Avesin kaupungista. Seura on perustettu marraskuussa 1930. Seura pelaa kaudella 2018–2019 Portugalin korkeimmalla sarjatasolla Primeira Ligassa. == Lähteet == Luokka:Portugalilaiset jalkapalloseurat
Ikue Mori

Ikue Mori (, s. 17. joulukuuta 1953) on japanilainen perkussionisti, säveltäjä, improvisoija ja graafinen suunnittelija, joka asuu ja vaikuttaa New Yorkissa. Mori on käyttänyt itsestään myös pseudonyymiä Ikue Ile. Mori syntyi Japanissa, mistä muutti New Yorkiin vuonna 1977, jonne hän jäi asumaan pysyvästi vastoin alkuperäistä aikomustaan. Hänen ensimmäinen musiikkiprojektinsa oli no-wave-yhtye DNA, jossa vaikutti myös kitaristi ja lauluntekijä Arto Lindsay. DNA:n hajoamisen jälkeen Mori alkoi vaikuttaa New Yorkin kokeellisen musiikin ympyröissä, ja alkoi käyttää rumpusetin lisäksi rumpukoneita ja muita elektronisia soittimia. Nykyään hän käyttää kannettavaa tietokonetta pääasiallisena instrumenttinaan. Mori on tehnyt yhteistyötä muun muassa Fred Frithin, Thurston Mooren, John Zornin, Kim Gordonin, Mike Pattonin, Bill Laswellin, Butch Morrisin, Marc Ribotin ja Dave Douglasin kanssa. Mori tunnetaan myös yhtyeestään Death Ambient, jossa hänen lisäkseen vaikuttivat Fred Frith ja Kato Hideki. John Zornin Tzadik-levy-yhtiö on julkaissut Morin albumeja. Vuonna 2022 Mori sai MacArthur Fellowship -palkinnon. == Diskografia == === Sooloalbumit === *Painted Desert (with Robert Quine and Marc Ribot; 1995) *Hex Kitchen (1995) *Garden (1996) *B/Side (1998) *One Hundred Aspects of the Moon (2000) *Labyrinth (2001) *Myrninerest (2005) *Bhima Swarga (2007) *Class Insecta (2009) *Near Nadir (with Mark Nauseef, Evan Parker and Bill Laswell; 2011) *David Watson / Jim Denley / Rik Rue / Amanda Stewart / Ikue Mori - Bit-Part Actor (Braille Records, 1996) *Highsmith (with Craig Taborn (Tzadik, 2017) ==Lähteet== Luokka:Japanilaiset säveltäjät Luokka:Vuonna 1953 syntyneet Luokka:Elävät henkilöt
Arto Lindsay

Arthur Morgan "Arto" Lindsay (s. 28. toukokuuta 1953) on amerikkalainen kitaristi, laulaja, laulajalauluntekijä, tuottaja ja kokeellinen säveltäjä. Ensimmäinen projekti, josta Lindsay tuli tunnetuksi, oli 1977 perustettu no- wave-yhtye DNA, jossa vaikutti myös Ikue Mori. Brasilialainen kulttuuri, johon Lindsay tutustui nuoruudessaan hänen vanhempiensa toimiessa Brasiliassa lähetyssaarnaajina, on vaikuttanut suuresti Lindsayn musiikkiin, varsinkin hänen 80-luvun jälkeiseen tuotantoonsa. Osassa Lindsay kappaleita on myös protugalin kieliset sanoitukset. Lindsay on vaikuttunut DNA:n lisäksi yhtyeissä Ambitious Lovers, The Golden Palominos ja The Lounge Lizards. ==Diskografia== ===Soololevyt=== *Arto Lindsay Trio - Aggregates 1-26 (Knitting Factory Works, 1995) *O Corpo Sutil / The Subtle Body (Rykodisc, 1996) *Mundo Civilizado (Rykodisc, 1996) *Hyper Civilizado (Mundo Civilizado remixes) (Gramavision, 1997) *Noon Chill (Rykodisc, 1997) *Prize (Rykodisc/Righteous Babe, 1999) *Invoke (Righteous Babe, 2002) *Salt (Righteous Babe, 2004) *Cuidado Madame (Northern Spy, 2017) Luokka:Vuonna 1953 syntyneet Luokka:Yhdysvaltalaiset muusikot Luokka:Yhdysvaltalaiset kitaristit Luokka:Yhdysvaltalaiset laulaja-lauluntekijät Luokka:Elävät henkilöt
Eilen syntynyt

Eilen syntynyt (Born Yesterday) on George Cukorin ohjaama yhdysvaltalainen komediaelokuva vuodelta 1950. Se perustuu Garson Kaninin samannimiseen näytelmään, ja sen pääosia esittävät Judy Holliday, William Holden ja Broderick Crawford. Holliday sai roolistaan Oscarin. ==Juoni== Moraaliton liikemies Harry Brock (Crawford), tämän tyttöystävä Billie (Holliday) ja lakimies Devery (Howard St. John) matkustavat Washingtoniin pyrkiäkseen vaikuttamaan liittovaltion poliitikkoihin. Liikemies kyllästyy Billien sivistymättömyyteen ja palkkaa tätä kouluttamaan toimittaja Paul Verralin (Holden). Opettaja ja oppilas rakastuvat, ja sillä välin lakimies Devery siirtää Brockin omaisuutta Billien nimiin verottajan ulottumattomiin. Billie ja Paul menevät naimisiin, ja Billie lupaa palauttaa Brockin omaisuuden vähin erin sillä ehdolla, että Brock jättää nuorenparin rauhaan. ==Tuotanto== Kaninin näytelmän pohjalta käsikirjoituksen laati ensin Albert Mannheimer. Cukor oli kuitenkin tyytymätön Mannheimerin työhön, ja lopullisen käsikirjoituksen sovitti kirjailija itse, jota ei kuitenkaan sopimusteknisistä syistä voitu nimetä tekijätiedoissa. ==Vastaanotto ja myöhempi arvostus== Eilen syntynyt valittiin vuonna 2012 Yhdys­valtojen kongressin kirjaston National Film Registryyn, johon kootaan esteetti­sesti, historialli­sesti tai kulttuuri­sesti merkittäviä amerikkalais­elokuvia.Complete National Film Registry Listing, National Film Preservation Board, Library of Congress. Viitattu 13.7.2016. Yhdysvaltain elokuvainstituutin (AFI) kesäkuussa 2000 julkaisemassa AFI:n 100-vuotissarjan 100 hauskinta komediaa -luettelossa Eilen syntynyt on sijalla 24. Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle. ==Uusintaversio== Vuonna 1993 tuli ensi-iltaan Luis Mandokin ohjaama uudelleenfilmatisointi Unelmien nainen, jonka pääosia esittävät John Goodman, Melanie Griffith ja Don Johnson. ==Lähteet== ==Aiheesta muualla== * * Luokka:George Cukorin ohjaamat elokuvat Luokka:Yhdysvaltalaiset komediaelokuvat Luokka:Vuoden 1950 yhdysvaltalaiset elokuvat Luokka:Yhdysvaltalaiset näytelmiin perustuvat elokuvat
Suodenniemen Urheilijat

Suodenniemen Urheilijat on Vammalassa, entisen Suodenniemen kunnan alueella, toimiva urheilun yleisseura. Seura on perustettu vuonna 1949.Vuosien varrelta Vuonna 2017 seurassa on kaksi jaostoa: yleisurheilujaosto ja palloilujaosto, jonka lajivalikoimaan kuuluvat pöytätennis ja sulkapallo.Jaostot Menestyneitä seuran riveissä urheilleita ovat muun muassa Kaarina Kangasmaa, Jaakko Tuori sekä Johanna ja Jenniina Halkoaho. == Lähteet == == Aiheesta muualla == *Seuran kotisivut Luokka:Suomalaiset urheilun yleisseurat Luokka:Suodenniemi
Colette – Intohimon salaisuudet

Colette – Intohimon salaisuudet (Secrets of the flesh. A life of Colette) on yhdysvaltalaisen kirjallisuudentutkijan Judith Thurmanin elämäkertateos, joka kertoo ranskalaisesta kirjailijasta Colettesta. Kirjan on julkaissut Alfred A. Knopf vuonna 1999. Sen on suomentanut Anna-Maija Viitanen, ja suomennoksen on julkaissut vuonna 2001 WSOY. Colette-elämäkerran lisäksi Thurman on kirjoittanut elämäkerran Karen Blixenistä (WSOY 1984). Hän on kirjoittanut The New Yorkeriin vuodesta 1987 ja kuulunut sen vakituiseen toimittajakuntaan vuodesta 2000. Teos kattaa Coletten koko elämänkaaren lapsuudesta kuolemaan saakka. Elämäkerran ohella Thurman käsittelee Coletten merkittävimpiä teoksia. Kirjassa on viitteet, lähdeluettelo ja henkilöhakemisto. ==Arviot== Thurmanin Colette-elämäkerta on saanut runsaasti kiitosta. Muun muassa Edmund White arvioi Guardianissa Thurmanin teoksen myönteisesti niin kirjailijakuvan kuin psykologisenkin kuvan kannalta. Hän huomauttaa, että ranskalaisia hämmästyttää, kuinka vakavasti englanninkieliset lukijat yleensä suhtautuvat Coletteen. Mutta Ranskassa Colette yhdistetään aikansa nuhjuisiin dekadentteihin, ja White sanoo, että Thurman kuvaa Coletten kaikkine virheineen niitä vähättelemään. ==Lähteet== Luokka:Vuoden 1999 kirjat Luokka:Elämäkerrat ja muistelmat Luokka:Yhdysvaltalaiset tietokirjat Luokka:Colette
GD Chaves

Grupo Desportivo de Chaves on jalkapalloseura Chavesin kaupungista. Seura on perustettu syyskuussa 1949. Chaves pelaa kaudella 2018–2019 Portugalin korkeimmalla sarjatasolla Primeira Ligassa. == Lähteet == Luokka:Portugalilaiset jalkapalloseurat
CD Feirense

Clube Desportivo Feirense on jalkapalloseura Santa Maria da Feiran kaupungista. Seura pelaa kaudella 2018–2019 Portugalin korkeimmalla sarjatasolla Primeira Ligassa. == Lähteet == Luokka:Portugalilaiset jalkapalloseurat
Moreirense FC

Moreirense Futebol Clube on jalkapalloseura Moreira de Cónegosin kaupungista. Seura pelaa kaudella 2018–2019 Portugalin korkeimmalla sarjatasolla Primeira Ligassa. Seura voitti Taça da Ligan kaudella 2016–2017. == Lähteet == Luokka:Portugalilaiset jalkapalloseurat
Kirill Serebrennikov

Kirill Serebrennikov (ven: Кирилл Семёнович Серебренников, s. 7. syyskuuta 1969) on venäläinen elokuva- ja teatteriohjaaja. Hän toimi Gogol-keskuksen taiteellisena johtajana vuodesta 2012. Serebrennikov pidätettiin elokuussa 2017. Häntä syytettiin taloudellisista väärinkäytöksistä perustamansa järjestön avustuksissa. Hänen ohjaustyönsä esitys Bolšoi-teatterissa peruttiin heinäkuussa. Serebrennikov on kritisoinut viranomaisia ja kirkon ja valtion vallan kasvua. Syytteessä Serebrennikoville vaadittiin kuuden vuoden vankilatuomiota ja 800 000 ruplan (noin 10 000 euroa) sakkoja. Hänen väitettiin osallistuneen yhteistyökumppaniensa kanssa runsaan miljoonan euron kavaltamiseen varoista, jotka Venäjän kulttuuriministeriö oli myöntänyt. Oikeudenkäynnin motiiveja pidettiin maan kulttuuripiireissä poliittisina.Kavallustuomio uhkaa Serebrennikovia. Helsingin Sanomat 23.6.2020 s. B 3 Kesäkuussa 2020 Serebrennikov tuomittiin kolmen vuoden ehdonalaiseen vankeuteen ja sakkorangaistukseen kavalluksesta sekä matkustuskieltoon ulkomaille kesään 2023 asti. Tuomio kumottiin maaliskuussa 2022 ja Serebrennikov lähti Venäjältä. == Lähteet == Luokka:Venäläiset elokuvaohjaajat Luokka:Venäläiset teatteriohjaajat Luokka:Vuonna 1969 syntyneet Luokka:Elävät henkilöt
Jerry naisten miehenä

Jerry naisten miehenä (The Ladies Man) on Jerry Lewisin ohjaama yhdysvaltalainen komediaelokuva vuodelta 1961, jossa Lewis esittää itse pääosaa. Hän on myös käsikirjoittanut elokuvan yhdessä Bill Richmondin kanssa. == Juoni == Ujo juutalaisnuorukainen Herbert H. Heebert (Lewis) pettyy rakkaudessa, mutta pääsee töihin naisten asuntolaan, jota johtaa Helen Wellenmellen (Helen Traubel). Useimmat naiset kohtelevat häntä palvelijana, mutta Fay (Pat Stanley) alkaa auttaa nuorta miestä voittamaan naiskammonsa. == Tuotanto == Elokuvan kuvauksia varten rakennettiin nelikerroksinen nukkekodin kaltainen lavaste, jossa nosturikamera voi seurata näyttelijöitä kerroksesta toiseen. Se oli siihen asti kallein Hollywoodin perhekomediaa varten tehty lavastusratkaisu. == Vastaanotto ja myöhempi arvostus == Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle, jaetulle sijalle 100 yhdessä Martin Scorsesen Koomikkojen kuninkaan kanssa, jossa Jerry Lewis näyttelee myös. == Lähteet == == Aiheesta muualla == * * Luokka:Vuoden 1961 yhdysvaltalaiset elokuvat Luokka:Yhdysvaltalaiset komediaelokuvat
Portimonense SC

Portimonense Sporting Clube on jalkapalloseura Portimãon kaupungista. Seura on perustettu vuonna 1914. Portimonense pelaa kaudella 2024–2025 Portugalin toiseksi korkeimmalla sarjatasolla, johon se putosi pääsarjasta keväällä 2024. == Lähteet == Luokka:Portugalilaiset jalkapalloseurat
Mangaani(III)asetaatti

Mangaani(III)asetaatti ((C2H3O2)3Mn) on Mn3+\- ja asetaatti-ionien muodostama ioniyhdiste. Yhdistettä käytetään hapettimena orgaanisen kemian synteeseissä ja lähtöaineena valmistettaessa muita kolmenarvoista mangaania sisältäviä yhdisteitä. ==Ominaisuudet== Huoneenlämpötilassa mangaani(III)asetaatti on kidevedettömänä tummanruskeaa kiteistä ainetta. Usein se esiintyy myös kaneliruskeana kidevedellisenä dihydraattina (C2H3O2)3Mn·2H2O. Kidevedellisen mangaaniasetaatin rakennetta kuvaa parhaiten kaava [Mn3O(OAc)6]+OAc-. Tämän yhdisteen rakenteessa on kationi, jonka keskusatomina on happi. Tämä happi on koordinoitunut kolmeen mangaani(III)ioniin, joista jokainen on koordinoitunut neljään asetaatti-ioniin. Mangaani(III)asetaatti reagoi veden kanssa disproportioituen Mn2+\- ja Mn(IV)4+-ioneiksi. Yhdiste liukenee eräisiin orgaanisiin liuottimiin kuten etanoliin ja etikkahappoon.Barry B. Snider, Alexandre Meunier & Claude Y. Legault: Manganese(III) Acetate, e-EROS Encyclopedia of Reagents for Organic Synthesis, John Wiley & Sons, New York, 2012. Teoksen verkkoversio Viitattu 23.8.2017. ==Valmistus ja käyttö== Kidevedellistä mangaani(III)asetaattia voidaan valmistaa hapettamalla mangaaniasetaattia kloorin tai kaliumpermanganaatin avulla etikkahappoliuoksessa. Kidevedetöntä yhdistettä tuotetaan mangaani(III)nitraatin ja etikkahappoanhydridin välisellä reaktiolla. Mangaani(III)asetaattia käytetään usein lähtöaineena valmistettaessa muita mangaani(III)yhdisteitä. Sillä on myös merkitystä hapettimena orgaanisen kemian synteeseissä yhden elektronin vastaanottavana hapettimena. Näin tietyt orgaanisen yhdisteet hapettuvat radikaaleiksi, jotka reagoivat edelleen. Mangaani(III)asetaattia käytetään muun muassa hapettamaan alkeeneja butyrolaktoneiksi ja radikaalien muodostamiseen karbonyyliyhdisteistä.Kenneth Pisarczyk: Manganese Compounds, Kirk-Othmer Encyclopedia of Chemical Technology, John Wiley & Sons, New York, 2005. Viitattu 23.8.2017. : ==Lähteet== Luokka:Asetaatit Luokka:Mangaaniyhdisteet
CD Tondela

Clube Desportivo de Tondela on jalkapalloseura, jonka kotipaikka on Tondela Portugalissa. Seura on perustettu vuonna 1933. Seura pelaa kaudella 2018–2019 Portugalin korkeimmalla sarjatasolla Primeira Ligassa. == Lähteet == Luokka:Portugalilaiset jalkapalloseurat
Stuart Skinner

Stuart Skinner (s. 1. marraskuuta 1998 Edmonton, Alberta) on kanadalainen jääkiekkoilija, pelipaikaltaan maalivahti. Skinner edustaa NHL-joukkue Edmonton Oilersia. Skinner edusti WHL-liigassa pelaavaa Lethbridge Hurricanesia ja teki maalin WHL:ssä maaliskuussa 2016. Skinner edusti Kanadaa alle 18-vuotiaiden maailmanmestaruuskilpailuissa. NHL-joukkue Edmonton Oilers varasi Skinnerin vuoden 2017 varaustilaisuudessa 3. kierroksella numerolla 78. Joulukuussa 2022 Skinner teki Oilersin kanssa kolmevuotisen ja yhteensä 7,8 miljoonan dollarin arvoisen jatkosopimuksen. https://www.tsn.ca/nhl/edmonton- oilers-sign-stuart-skinner-to-three-year-extension-1.1895364 == Lähteet == * === Viitteet === Luokka:Kanadalaiset jääkiekkoilijat Luokka:Edmonton Oilersin pelaajat Luokka:Edmonton Oilersin varaamat pelaajat Luokka:Maalin tehneet jääkiekkomaalivahdit Luokka:Vuonna 1998 syntyneet Luokka:Elävät henkilöt
Lutetium(III)oksidi

Lutetium(III)oksidi (tai lutetiumoksidi) Lu2O3 on harvinaisen maametallin lutetiumin epäorgaaninen yhdiste hapen kanssa. Se on valkeaa kiinteää ainetta joka muodostaa kiderakenteeltaan kuutiollisia kiteitä. Yhdiste ei liukene veteen eikä juuri muihinkaan yleisiin liuottimiin, poikkeuksena vahvat mineraalihapot, mutta se absorboi hiilidioksidia. Yhdiste on vähäisissä määrin hygroskooppista. Lutetiumoksidia syntyy metallisen lutetiumin tummuessa ilman vaikutuksesta tai sen muuten palaessa:Webelements: Lutetium: reactions of elements Viitattu 14.2.2018 :4 Lu + 3 O2 → 2 Lu2O3 Sitä saadaan myös lutetiumoksalaatin hajotessa 715 °C lämpötilassa: :Lu2(C2O4)3 → Lu2O3 \+ 3 CO2 \+ 3 CO == Käyttö == Lutetiumoksidi on tärkeä raaka-aine joidenkin laserkristallien valmistuksessa ja sitä käytetään myös jonkun verran erikoislasien ja erikoiskeramiikan materiaalina, mutta kaikki käyttö on vähäistä johtuen lutetiumin korkeasta hinnasta. Sitä voidaan käyttää myös katalyyttinä tietyissä reaktioissa kuten krakkauksessa ja polymeroinnissa. == Lähteet == == Aiheesta muualla == *PubChem: Lutetium oxide Luokka:Lutetiumyhdisteet Luokka:Oksidit
Yttrium(III)kloridi

Yttrium(III)kloridi YCl3 (tai yttriumkloridi, yttriumtrikloridi) on alkuaine yttriumin epäorgaaninen yhdiste kloorin kanssa. Yhdisteessä kloori esiintyy hapetusluvulla -I ja yttrium +III. Yhdiste on hygroskooppista kiinteää ainetta, joka muodostaa valkoisia kiteitä, joiden monokliininen kiderakenne on samankaltainen kuin alumiinikloridilla. Yhdiste liukenee hyvin veteen sekä alkoholiin ja sillä on anhydraatin lisäksi ainakin yksi kidevedellinen hydraatti: YCl3(H2O)6.https://www.sigmaaldrich.com/catalog/product/aldrich/451363?lang=fi&region;=FI Viitattu 23.8.2017 == Valmistus, reaktiot ja käyttö == Yttriumkloridia voidaan valmistaa yttriumoksidista ammoniumkloridin avulla reaktiolla, jonka välituote hajoaa lämmitettäessä: :Y2O3 \+ 10 NH4Cl → 2 (NH4)2[YCl5] + 6 NH3 \+ 3 H2O :(NH4)2[YCl5] → 2 NH4Cl + YCl3 Heksahydraattia voidaan valmistaa käsittelemällä yttriumoksidia vetykloridiliuoksella. Sitä lämmitettäessä ei saada kuitenkaan anhydraattista muotoa, vaan yttriumoksikloridia. Yttriumkloridia käytetään joissain erikoislaseissa ja -keramiikassa.http://www.metall.com.cn/ycl.htm Viitattu 23.8.2017 == Lähteet == == Aiheesta muualla == * PubChem: Yttrium chloride Luokka:Yttriumyhdisteet Luokka:Kloridit
Palosaaren Urheiluseura

Palosaaren Urheiluseura (ruotsiksi Brändö Idrottssällskap) on Vaasassa Palosaaren kaupunginosassa toimiva urheilun yleisseura. Seura perustettiin vuonna 1902 varastonhoitajan Viktor Blomqvistin puheenjohdolla Palosaarella sijainneen puuvillatehtaan työntekijöiden ja lähialueen asukkaiden kokoamiseksi harrastamaan saman seuran alle.Historia Seuran miesten jalkapallojoukkue on osallistunut sarjoihin vuodesta 2013 lähtien ja kaudella 2017 se pelasi Vaasan alueen Vitosessa. Vuosina 2018- seuran edustusjoukkueella ei ollut toimintaa.Jalkapallo Lentopalloa seurassa pelataan harrastetasolla.Lentopallo Yleisurheilujaoston alla seura järjestää toimintaa eri ikäisille lapsille ja nuorille.Yleisurheilu Lisäksi seuralla on voimailusali.Voimailusali == Lähteet == == Aiheesta muualla == *Seuran kotisivut Luokka:Suomalaiset urheilun yleisseurat Luokka:Vaasalaiset urheiluseurat Luokka:Vuonna 1902 perustetut urheiluseurat Luokka:Suomen Työväen Urheiluliiton jäsenseurat
Kirkkohiili

Kirkkohiili on suitsuttamiseen tarvittava hiili, jota käytetään erityisesti ortodoksisen ja katolisen kirkon liturgioissa ja palveluksissa. Kirkkohiili valmistetaan luonnonmateriaaleista, pääsääntöisesti puusta. Kirkolliseen käyttöön hiili valmistetaan luostareissa ja se siunataan ennen käyttöönottoa. Kirkkohiili asetetaan kädensijallisen tai ketjujen varassa riippuvaan pieneen metallikuppiin, jolla suitsuttaminen jumalanpalveluksissa toimitetaan. Hiili asetetaan suitsutusastian pohjalle ja sytytetään, hehkuvan suitsutushiilen päälle pannaan suitsuke, pihkaan sekoitettu tuoksuaine, joka alkaa sulaa ja savuta. ==Lähteet== * Suomen ortodoksinen kirkko * Ortodoksinen kirkkomuseo Riisa * Ortodoksi.net * Katolinen tiedotuskeskus ==Aiheesta muualla == * Linkki katolisen kirkon suitsutuksesta jota käytetään liturgiassa Santíago De Compostelassa ** https://www.youtube.com/watch?v=mtxuvtZqOog ** https://www.youtube.com/watch?v=2QFd_55El1I * Paavi Franciscus suitsuttaa https://www.youtube.com/watch?v=CwDI9cK5MS4 Luokka:Ortodoksisen kirkon käytännöt Luokka:Katolinen liturgia Luokka:Hiili
Floyd Collins

William Floyd Collins, tunnetaan nimellä Floyd Collins, (20. heinäkuuta 1887 Auburn – 13. helmikuuta 1925 Cave City) oli yhdysvaltalainen luolatutkija. Hän toimi pääsääntöisesti Keski-Kentuckyn alueella, josta löytyy useita satoja kilometrejä maanalaisia toisiinsa liittyneitä luolastoja. Collins ei saavuttanut elämänsä aikana juurikaan suurta suosiota, vaan vuoden 1925 luolaonnettomuus toi hänet kansan tietoisuuteen. Traagisessa onnettomuudessa Collins onnistui löytämään uudenlaisen luolaston, muttei enää päässyt luolasta ulos vaan jäi jumiin. Collins löydettiin ystäviensä toimesta muutaman päivän päästä ja hän selvisi viikon ajan odottaessaan pelastajia. Pelastusyrityksiä tehtiin lukuisia, mutta luolaston sortuminen teki siitä liian vaarallista. Collinsin kuolema on inspiroinut muun muassa saman nimisen musikaalin, yhden dokumenttielokuvan, sekä kirjoja. == Lähteet == Luokka:Vuonna 1887 syntyneet Luokka:Vuonna 1925 kuolleet Luokka:Yhdysvaltalaiset tutkimusmatkailijat
HMCS Eastview

HMCS Eastview (viirinumero K665) oli Kanadan laivaston vuonna 1944 palvelukseenotettu River-luokan fregatti toisessa maailmansodassa. Alus on ollut ainoa näin nimetty Kanadan laivastossaFreeman, David J. s. 211. == Palvelus == Alus tilattiin lokakuussa 1941 Quebecistä Canadian Vickers Limitediltä ja sen köli laskettiin 26. elokuuta 1943. Alus laskettiin vesille vielä samana vuoden lopulla 17. marraskuuta ja se otettiin palvelukseen 3. kesäkuuta 1944.Friedman, Norman s. 334uboat.net == Kanadan laivasto == HMCS Eastview liitettiin elokuussa 1944 Kanadan 5. saattajaryhmän johtoalukseksi, ja se palveli sodan jatkuessa Euroopassa keskisellä Atlantilla saattueiden suojana. Aluksen kolmastoista ja samalla viimeinen suojattu saattue HX358 toukokuun 1945 lopulla oli samalla sodan viimeinen HX-saattue. Alus siirtyi heinäkuussa Kanadan länsirannikolle, missä se poistettiin palveluksesta 17. tammikuuta 1946.Macpherson, Ken s. 23 Alus myytiin vuonna 1947 ja sen runko upotettiin seuraavana vuonna aallonmurtajaksi Oyster Bayhin Brittiläiseen Kolumbiaan. === Aluksen päälliköt === Aluksen päällikköinä palvelivat: *Archibald Miller Kirkpatrick 10. huhtikuuta - 16. syyskuuta 1944 *William Douglas Haig Gardiner 17. syyskuuta 1944 - *Ronald Charles Grigg Merriam 8. joulukuuta 1944 - ==Lähteet== * * * * ===Viitteet=== == Aiheesta muualla == * Luokka:Kanadan laivaston River-luokan fregatit Luokka:Kanadalaiset toisen maailmansodan fregatit
Hätävasara

Hätävasara on hätätilanteissa käytettävä väline, jolla voidaan rikkoa tavallista lasia vahvempaa lasia. Hätävasara voi sisältää myös esimerkiksi turvaleikkurin. Hätävasara on vakiovaruste esimerkiksi linja-autossa ja junassa, jossa hätävasarat on kiinnitetty ikkunalasien läheisyyteen. Esimerkiksi ajoneuvon kaatuessa tai joutuessa tulipaloon hätävasaralla voidaan tarvittaessa avata varauloskäynti rikkomalla ikkuna- tai tuulilasi. ==Aiheesta muualla== Luokka:Liikenneturvalaitteet
HMCS Grou

HMCS Grou (viirinumero K518) oli Kanadan laivaston vuonna 1943 palvelukseenotettu River-luokan fregatti toisessa maailmansodassa. Alus on ollut ainoa näin nimetty Kanadan laivastossaFreeman, David J. s. 221. == Palvelus == Alus tilattiin lokakuussa 1941 Quebecistä Canadian Vickers Limitediltä ja sen köli laskettiin 1. toukokuuta 1943. Alus laskettiin vesille 7. elokuuta ja se otettiin palvelukseen vielä saman vuoden lopulla 4. joulukuuta.Friedman, Norman s. 334uboat.net == Kanadan laivasto == HMCS Grou liitettiin maaliskuussa 1944 6. saattajaryhmään, ja se suojasi huhtikuussa saattueen Murmanskiin ja takaisin. Alus oli saattuetehtävissä Londonderryssä, Portsmouthissa ja Plymouthissa sekä Normandian maihinnousussa sukellusveneidentorjunta-aluksena. Alus palasi helmikuussa 1945 Kanadaan ja se siirrettiin lokakuussa länsirannikolle. Alus poistettiin palveluksesta 25. helmikuuta 1946 Esquimaltissa ja se siirrettiin reserviin.Macpherson, Ken s. 25 Alus myytiin romutettavaksi ja se romutettiin Victoriassa vuonna 1946. === Aluksen päälliköt === Aluksen päällikköinä palvelivat: *Howard Geoffrey Dupont 8. marraskuuta 1943 - 8. elokuuta 1945 *Bernard Dodds Leitch Johnson 9. elokuuta - 14. marraskuuta 1945 ==Lähteet== * * * * ===Viitteet=== == Aiheesta muualla == * Luokka:Kanadan laivaston River-luokan fregatit Luokka:Kanadalaiset toisen maailmansodan fregatit